कलर्स टीवी पर प्रसारित होने वाले बिग बॉस सीजन 11 का फिनाले हो चुका है। शो की विनर ट्रॉफी ‘भाबी जी घर पर हैं’ की पूर्व अंगूरी भाभी यानी की शिल्पा शिंदे अपने नाम कर चुकी हैं। शो के कंस्टेंस्ट प्रियांक शर्मा को लेकर एक खबर आ रही है। जल्द ही प्रियांक एक वेब सीरीज में नजर आ सकते हैं। वेब सीरीज के लिए बाला जी प्रोडक्शन हाउस ने प्रियांक को अप्रोज किया था। जिसके लिए प्रियांक ने हां कर दी है। प्रियांक के साथ शो के टॉप 4 फाइनलिस्ट में से एक विकास गुप्ता भी नजर आएंगे। इस बात की पुष्टि खुद विकास गुप्ता ने की। विकास का कहना है,”दोनों ही यंग एक्टर का साथ काम करना बेहद खास होगा। मैं और प्रियांक एक-दूसरे को पहले से जानते हैं ऐसे में दो दोस्तों का एक साथ स्क्रीन शेयर करना मजेदार होगा।”